Tämän jälkeen Jeesus taas ilmestyi opetuslapsilleen, nyt Tiberiaanjärvellä.
Se tapahtui näin:
Siellä olivat yhdessä Simon Pietari, Tuomas eli Didymos, -
Natanael Galilean Kaanasta, Sebedeuksen pojat -
ja kaksi muuta Jeesuksen opetuslasta.
Simon Pietari sanoi: "Minä lähden kalaan."
"Me tulemme mukaan", sanoivat toiset.
He nousivat veneeseen ja lähtivät järvelle, -
mutta eivät saaneet sinä yönä mitään.
Aamun koittaessa Jeesus seisoi rannalla, -
mutta opetuslapset eivät tunteneet häntä.
Jeesus huusi heille: "Kuulkaa, miehet! Onko teillä mitään syötävää?"
"Ei ole", he vastasivat.
Jeesus sanoi: "Heittäkää verkko veneen oikealle puolelle, niin saatte."
He heittivät verkon, ja kalaa tuli niin paljon, -
etteivät he jaksaneet vetää verkkoa ylös.
Silloin se opetuslapsi, joka oli Jeesukselle rakkain, sanoi Pietarille:
"Se on Herra!" Kun Simon Pietari kuuli, että se oli Herra, -
hän kietaisi ylleen viittansa, jonka oli riisunut, ja hyppäsi veteen.
Muut opetuslapset tulivat veneellä ja vetivät kalojen täyttämää verkkoa -
perässään, sillä rantaan ei ollut paljonkaan matkaa, -
vain parisataa kyynärää.
Rannalle noustessaan opetuslapset näkivät, -
että siellä oli hiilloksella paistumassa kalaa sekä leipää.
Jeesus sanoi heille: "Tuokaa tänne niitä kaloja, joita äsken saitte."
Simon Pietari meni veneeseen ja veti verkon maihin.
Se oli täynnä isoja kaloja, mutta vaikka kaloja oli paljon -
- kaikkiaan sataviisikymmentäkolme -- verkko ei revennyt.
Jeesus sanoi: "Tulkaa syömään."
Kukaan opetuslapsista ei rohjennut kysyä: "Kuka sinä olet?", -
sillä he tiesivät, että se oli Herra.
Jeesus tuli, otti leivän ja antoi heille, samoin hän antoi kalaa.
Tämä oli jo kolmas kerta, -
kun Jeesus kuolleista noustuaan ilmestyi opetuslapsilleen.